టిల్లు గాడు మళ్లీ థియేటర్లోకి వచ్చేస్తున్నాడు. మార్చిలో సినిమా రిలీజ్ అవుతుండగా.. అంతకంటే ముందు థియేట్రికల్ ట్రైలర్తో సందడి చేయడానికి వస్తున్నాడు టిల్లు. తాజాగా టిల్లు స్క్వేర్ ట్రైలర్ రిలీజ్కు ముహూర్తం ఫిక్స్ చేశారు మేకర్స్.
Tillu Square trailer: 2022లో వాలెంటైన్స్ డే సందర్భంగా ఆడియెన్స్ ముందుకొచ్చిన టిల్లుగాడు.. ఇప్పటికీ సోషల్ మీడియాలో రచ్చ చేస్తునే ఉన్నాడు. డీజె టిల్లు మూవీ కుర్రకారును ఫిదా చేయడంతో.. కాస్త గ్యాప్ తీసుకొని టిల్లు స్క్వేర్గా రాబోతున్నాడు సిద్ధు జొన్నలగడ్డ. మార్చి 29న ఈ హిట్ సీక్వెల్ రిలీజ్కు ప్లాన్ చేస్తున్నారు. దీంతో ప్రమోషన్స్ స్టార్ట్ చేశారు మేకర్స్. ఇప్పటికే టిల్లు స్క్వేర్ నుంచి వచ్చిన ప్రమోషనల్ కంటెంట్కు సాలిడ్ రెస్పాన్స్ వచ్చింది. గ్లింప్స్తో పాటు ఫస్ట్ సింగిల్ టికెటే కొనకుండా పాటకు మంచి స్పందన వచ్చింది. దీంతో.. ఈసారి టిల్లుగాడు చేయబోయే సందడి మామూలుగా ఉండదని చెబుతునే ఉన్నారు. దాన్ని పీక్స్కు తీసుకెళ్లేందుకు ట్రైలర్ రిలీజ్కు రెడీ అవుతున్నారు.
ఈ మూవీ ట్రైలర్ను ప్రేమికులరోజు సందర్భంగా ఫిబ్రవరి 14న విడుదల చేయనున్నట్టు మేకర్స్ ప్రకటించారు. సాయంత్రం 5 గంటల 4 నిమిషాలకు హైదరాబాద్ మూసాపేటలో ఉన్న శ్రీరాములు థియేటర్లో ఫ్యాన్స్ మధ్య ట్రైలర్ రిలీజ్ చేయడానికి ముహూర్తం ఫిక్స్ చేశారు. ప్రస్తుతం అదిరిపోయే ట్రైలర్ కట్తో బిజీగా ఉంది చిత్ర యూనిట్. ఈ ట్రైలర్ బయటికి రావడమే లేట్.. సోషల్ మీడియాలో టిల్లుగాడి కొత్త డైలాగ్స్ వైరల్ కానున్నాయి. ఈ సినిమాలో టిల్లుగాడితో క్యూట్ బ్యూటీ అనుపమ పరమేశ్వరన్ రొమాన్స్ చేస్తోంది. ఈ సినిమాతో అనుపమా గ్లామర్ డోస్ కూడా పెంచేసినట్టుగా తెలుస్తోంది. సినిమాకు అమ్మడి గ్లామర్ డోస్ మరింత ప్లస్ కానుంది. ఈ సినిమాకు మల్లిక్రామ్ దర్శకత్వం వహిస్తుండగా.. సితార ఎంటర్ టైన్మెంట్స్ బ్యానర్పై నాగవంశీ తెరకెక్కిస్తున్నారు. మరి ఈసారి టిల్లుగాడు ఎలాంటి రచ్చ చేస్తాడో చూడాలి.